Ettepanek: Nõukogu määrus millega muudetakse Nõukogu määruse (EÜ) nr 1528/2007 I lisa Sambia Vabariigi lisamisega läbirääkimised lõpule viinud piirkondade ja riikide loetellu [SEK(2008) 2740] /* KOM/2008/0694 lõplik - ACC 2008/0203 */





[pic] | EUROOPA ÜHENDUSTE KOMISJON | Brüssel 5.11.2008 KOM(2008) 694 lõplik 2008/0203 (ACC) Ettepanek: NÕUKOGU MÄÄRUS millega muudetakse nõukogu määruse (EÜ) nr 1528/2007 I lisa Sambia Vabariigi lisamisega läbirääkimised lõpule viinud piirkondade ja riikide loetellu [SEK(2008) 2740] (komisjoni esitatud) SELETUSKIRI 28. novembril 2007 parafeeris Sambia Vabariik (edaspidi „Sambia”) vahekokkuleppe, millega luuakse raamistik Euroopa Ühendusega majanduspartnerluslepingu sõlmimiseks Ida- ja Lõuna-Aafrika piirkonnaga peetavate laiendatud läbirääkimiste raames. Läbirääkimistel ei jõutud siiski kokkuleppele Sambia turulepääsu pakkumise osas, mistõttu ei kantud Sambiat nõukogu 20. detsembri 2007. aasta määruse (EÜ) nr 1528/2007 (millega teatavatest Aafrika, Kariibi mere ja Vaikse ookeani (AKV) piirkonna riikide rühma riikidest pärit toodete suhtes kohaldatakse korda, mis on sätestatud lepingutes, millega või mille tulemusel luuakse majanduspartnerlus) I lisasse. 30. septembril 2008 parafeerisid EÜ ja Sambia Sambia turulepääsu pakkumise. Seetõttu kavandatakse käesoleva ettepanekuga lisada Sambia nõukogu määruse (EÜ) nr 1528/2007 I lisasse. Seoses Sambia lisamisega nõukogu määruse (EÜ) nr 1528/2007 I lisasse on vaja muuta ka komisjoni 28. juuni 2006. aasta määrust (EÜ) nr 950/2006, milles sätestatakse üksikasjalikud rakenduseeskirjad suhkrutoodete impordi ja rafineerimise jaoks teatavate tariifikvootide ja sooduslepingute alusel turustusaastatel 2006/2007, 2007/2008 ja 2008/2009. Seda tehakse komisjoni määrusega. 2008/0203 (ACC) Ettepanek: NÕUKOGU MÄÄRUS millega muudetakse nõukogu määruse (EÜ) nr 1528/2007 I lisa Sambia Vabariigi lisamisega läbirääkimised lõpule viinud piirkondade ja riikide loetellu EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133, võttes arvesse komisjoni ettepanekut[1] ning arvestades järgmist: (1) 28. novembril 2007 viis ühendus lõpule läbirääkimised Seišellide, Sambia ja Zimbabwega vahelepingu sõlmimiseks, millega luuakse majanduspartnerluslepingu raamistik (edaspidi „majanduspartnerluse vaheleping”). 4. detsembril 2007 lõppesid majanduspartnerluse vahelepingu läbirääkimised Mauritiusega ning 11. detsembril 2007 Komooride ja Madagaskariga. (2) Kuna ühendus ja Sambia Vabariik ei jõudnud majanduspartnerluse vahelepingu läbirääkimistel, mis lõppesid 28. novembril 2007, kokkuleppele Sambia turulepääsu pakkumise küsimuses, ei olnud võimalik kanda Sambia Vabariiki määruse (EÜ) nr 1528/2007[2] (edaspidi „määrus”) I lisasse. (3) Ühendus ja Sambia Vabariik lõpetasid läbirääkimised turulepääsu pakkumise küsimuses 30. septembril 2008. (4) Seega tuleks vastavalt määruse artiklile 2 muuta I lisa ja sinna kanda Sambia Vabariik. (5) Et arvestada Sambia Vabariigi lisamist määruse (EÜ) nr 1528/2007 kohaldamisalas, tuleks muuta komisjoni 28. juuni 2006. aasta määrust (EÜ) nr 950/2006 alates käesoleva määruse jõustumise kuupäevast, ON VASTU VÕTNUD KÄESOLEVA MÄÄRUSE: Artikkel 1 Nõukogu määruse (EÜ) nr 1528/2007 I lisasse kantakse kirjete „Uganda Vabariik” ja „Zimbabwe Vabariik” vahele kirje „Sambia Vabariik”. Artikkel 2 Käeolev määrus jõustub selle Euroopa Liidu Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, […] Nõukogu nimel eesistuja […] [1] ELT C […], […], lk […]. [2] ELT L 348, 31.12.2007, lk 1.